આશિક બાબાએ દાવો કર્યો છે કે જૈશ ખૈબર પખ્તૂનખ્વા પ્રાંતના મનશેરામાં ટેરર કેમ્પ ચલાવે છે. આ જગ્યા લશ્કર-એ-તૈયબા અને હિઝબુલ મુજાહિદીનના કેમ્પો પાસે જ છે. આ જાણકારી પછી શંકા વ્યક્ત થઈ રહી છે પાકિસ્તાન મિલિટરી અને સિક્રેટ એજન્સી ISIની દેખરેખ હેઠળ આ ત્રણ ભારત વિરોધી આતંકી સંગઠન એકસાથ મળીને કામ કરી રહ્યા છે. પુલવામા હુમલો સાબિત કરે છે કે જૈશ આતંકી ઘટનાઓમાં કઈ રીતે મુખ્ય ભૂમિકા ભજવે છે. 26 ઓગસ્ટ 2017ના રોજ જૈશના ત્રણ આતંકવાદીઓ ભારતીય જવાનોનો યૂનિફોર્મ પહેરીને કેમ્પમાં ઘુસી આવ્યા હતા. સુરક્ષાદળો એ માર્ચ, 2018માં એક આતંકી વકાસને ઠાર કર્યો હતો. વકાસ 11 ફેબ્રુઆરીના રોજ સુંજવાર આર્મી કેમ્પ પર થયેલા હુમલાનો દોષી હતો, જેમાં એક JCO શહીદ થયા હતા.